

***ЦРНА ГОРА***

***ОПШТИНА НИКШИЋ***

***СЕКРЕТАРИЈАТ ЗА КУЛТУРУ, СПОРТ, МЛАДЕ И СОЦИЈАЛНО СТАРАЊЕ***

***ИНФОРМАЦИЈА О СПОРТУ У НИКШИЋУ***

***за период септембар 2022 – септембар 2023. године***

***Никшић, септембар 2023. године***

На основу члана 12, члана 27 став 1 тачка 13, члана 38 став 1 тачка 23 и члана 170 став 1 Закона о локалној самоуправи („Службени лист ЦГ“, бр. 2/18, 34/19, 38/20, 50/22 и 84/22), чл. 13, 16 и 19 Закона о спорту („Службени лист ЦГ“, бр. 44/18 и 123/21) и члана 14 Методологије о сачињавању Програма и извјештаја о раду органа локалне управе, дајемо на разматрање и усвајање Информацију о спорту у Никшићу за период септембар 2022 – септембар 2023. године, са стањем спортских објеката.

|  |
| --- |
| ***I - УВОД*** |

Информацијом о спорту у Никшићу са стањем спортских објеката желимо да прикажемо реално, тренутно стање у овој веома значајној области друштвеног живота.

Локална самоуправа као облик управљања и одлучивања о јавним интересима, између осталог, има велики утицај и на задовољење потреба грађана у области спорта и рекреације. С обзиром да она учествује у финансирању спортских организација, изградњи и одржавању спортских објеката, развоју талената, организовању различитих рангова и нивоа спортских догађаја и манифестација, тиме активно доприноси цјелокупном развоју и промоцији спорта, као важне друштвене дјелатности.

Локална самоуправа, преко Секретаријата за културу, спорт, младе и социјално старање, као органа локалне управе надлежног за спорт, грађанима пружа могућност да јавне потребе за спортом и рекреацијом остваре на локалном нивоу, као значајним друштвеним појавама које доприносе здравијем и квалитетнијем начину живота.

У савременим друштвима спорт се сматра саставним дијелом интегрално развијене личности. Један од основних мотива који покреће људе да се баве спортом је управо тежња за усавршавањем и провјером својих физичких способности и карактеристика, који се могу развијати - трансформисати под утицајем спортског тренинга. У данашњим условима живота и рада спорт представља веома важно подручје у којем човјек на специфичан начин може испољити своје, прије свега, стваралачке, психофизичке и моторичке способности. Спорт представља веома сложену и комплексну људску активност, чију структуру и функционисање чине разни спортски подсистеми и то: квалитетни спорт, школски спорт, универзитетски (студентски) спорт, спортска рекреација (Спорт за све) и спорт лица са инвалидитетом.

Стални је задатак локалне управе стварање услова и могућности да се испрате у што већем обиму све спортске активности на територији нашег града. Потреба за све већим финансијским средствима ограничава наше могућности, али успијевамо да задовољимо потребе свих заинтересованих клубова када је у питању простор за одржавање тренинга и утакмица. Национални програм, као и Општински програм, између већ поменутих приоритета, усмјерени су на:

1. Реализацију Програма у области Школског спорта;
2. Реализацију Програма квалитетног - такмичарског спорта;
3. Стварање услова за бављењем спортом лица са инвалидитетом;
4. Стварање услова за бављењем спортском рекреацијом; и
5. Изградња и одржавање спортских објеката.

|  |
| --- |
| ***II - ШКОЛСКИ СПОРТ*** |

Општим законом о образовању и васпитању предвиђено је да се основне потребе ученика у области спорта задовољавају кроз редовну наставу физичког васпитања, кроз ваннаставне активности и у изборној настави.

Полазећи од сазнања шта спорт значи за младу генерацију, морамо истаћи да постојећи актуелни „Наставни планови и програми“ у школама, као и мали фонд часова, не задовољавају реалне потребе ученика.

Један од основних циљева физичког васпитања је задовољавање потреба ученика за кретањем у циљу обезбјеђивања позитивних подстицаја на тјелесни развој, развој психо-физичких способности и спортске умјешности, као и стварање трајних навика за свакодневно упражњавање спортских активности као садржајне културе живљења.

Поштујући науку и струку, а све у циљу унапређења и јачања материјалне базе физичке културе у школама ми већ четири и по деценије у Никшићу организујемо „Школске спортске игре“ за ученике основних и средњих школа. Такмичења се одвијају у шест спортских дисциплина и то: фудбал, кошарка, рукомет, одбојка, атлетика и шах, од школских, међушколских, општинских, регионалних до Државног првенства.

Програм „Школске спортске игре” Општина Никшић је у сарадњи са спортским савезима и клубовима организовала школска такмичења по правилнику и пропозицијама Црногорског школског спортског савеза (ЦГШСС).

У оквиру „Школских спортских игара” Општина је, дана 23.04.2023. године, у ОШ „Олга Головић”, у сарадњи са Шаховским савезом Црне Горе, организовала Eкипно првенство средње регије у шаху.

Такође, Општина је у склопу овог програма, у сарадњи са Атлетским клубом „Никшић”, дана 28.04.2023. године, организовала Општинско и регионално првенство у атлетици. У такмичењу је учестовао велики број основних и средњих школа из зоне 2 (Даниловграда, Спужа, Плужина и Никшића).

У сарадњи са Кошаркашким клубом „Сутјеска”, дана 07.05.2023. године, у сали Економско - угоститељске школе организовано је такмичење у кошарци по куп систему за основне школе на којем је учествовало 8 екипа, 6 мушких и 2 женске.

У сали Спортског центра, дана 13.05.2023. године, у сарадњи са РК „Требјеса” и ОК „Volley Star”, организовано је такмичење у рукомету и одбојци. На такмичењу у рукомету учествовало је 6 женских екипа, а у одбојци 12 екипа, 8 женских и 4 мушке.

Дана 14.05.2023. године, у сали ОШ „Лука Симоновић”, у сарадњи са Фудбалским савезом Црне Горе, организовано је првенство основних школа у малом фудбалу. Такмичило се по куп систему у 5 категорија и то: III и IV разред дјечаци и дјевојчице, V и VI разред дјечаци и дјевојчице и IX разред дјевојчице. Пријавио се велики број школа у свих 5 категорија. Како су побједници стекли право да учествују на међуопштинским такмичењима, наша Општина је била домаћин и организовала је првенство средње регије, у ОШ „Лука Симоновић”, 28.05.2023. године.

Узимајући у обзир чињеницу о изузетном значају школског спорта, Општина Никшић ће и у наредном периоду наставити да посвећује посебну пажњу популаризацији спорта у школама, његовој оправданости и приоритету у буџетском финансирању. Како у ужем подручју општине имамо 12 основних и 5 средњих школа са близу 12000 ученика база спорта управо треба да буде у школама, па сматрамо важним унапређење школске спортске инфраструктуре која је у надлежности ресорног Министарства, као и потребу за већим средствима за реализацију обимног и комплексног програма школског спорта. Локална самоуправа се са посебним сензибилитетом односи према Школском спорту и у цјелости га подржава.

Општина Никшић безрезервно помаже развој спорта код дјеце и младих, о чему свједочи и чињеница да је у сарадњи са Министарством спорта и младих финансирала замјену десет нових кошаркашких табли на спортским полигонима у ужем и ширем дијелу града. Такође, настављена је акција постављања столова за стони тенис, те је иста преко Секретаријата за културу, спорт, младе и социјално старање извршила поставку два стола на локалитету новоизграђене спортско-рекреативне зоне код језера Крупац и у Градском парку.

У циљу стварања услова за развој и унапређење спорта дјеце и омладине, Teqball Савез Црне Горе је у сарадњи са Општином, извршио поставку два стола на двије локације у граду и то: у кварту иза Болнице и на шеталишту Алексе Бацковића, а два стола донирана су најпопуларнијим фудбалским клубовима у нашем граду Сутјесци и Челику. Ова занимљива и популарна спортско-рекреативна дисциплина је у успону и привлачи нову генерацију спортиста, дјецу и рекреативце, чија је амбиција забавити се, а и развијати техничке вјештине, концентрацију и издржљивост. У основи taqball-a је фудбал, а игра се на столу сличном столу за стони тенис, али закривљених ивица, изузетно је атрактиван и динамичан тако да играчима омогућава да на најбољи начин покажу своје вјештине.

|  |
| --- |
| ***III - КВАЛИТЕТНИ СПОРТ*** |

Квалитетни спорт је најзахтјевнији облик физичке културе, гдје је основни циљ постизање врхунских спортских резултата. Носиоци овог спорта су спортски савези, спортски клубови, спортисти и стручна лица у њима. До високих спортских резултата може се доћи искључиво преданим радом уз плански организоване тренинге који имају за циљ подизање психофизичких способности на виши ниво, као и стицање нових знања ради постизања врхунских резултата. Тренинг мора бити плански осмишљен зависно од циља, јер је он најефикаснија форма практичног дјеловања на организам и личност спортисте, односно темељ на коме се граде резултати.

Анализа квалитетног спорта у Никшићу показује да у нашем граду егзистира велики број клубова из тзв. „дворанских спортова“. За ове спортове је основно постојање просторних услова (спортских дворана), за које можемо констатовати да их у нашем граду нема довољно. Постојеће затворене спортске објекте користи више корисника и врло је тешко обезбиједити довољан број термина за све клубове. Исто тако, због слабе финансијске ситуације клубови често нијесу у стању да плаћају закупнине за коришћење спортских дворана или школских сала.

У циљу ублажавања ових проблема, Секретаријат за културу, спорт, младе и социјално старање, је Одлуком о финансирању спорта, а кроз реализацију Јавног конкурса за расподјелу термина спортским организацијама у садржајима ЈП Спортски центар Никшић омогућио спортским клубовима коришћење, под одређеним условима и критеријумима, бесплатних термина за одвијање тренажних и такмичарских активности. На годишњем нивоу по овом основу издвојено је рекордних 260.000,00 еура.

Поред тога Општина Никшић је, као суоснивач Џудо клуба „Академик“, истом обезбиједила просторије за обављање тренажног процеса и административних послова на начин што им је дала на коришћење без накнаде пословне просторе у улици Народних хероја – бивша зграда „Софке“. Такође, Општина је обезбиједила Кошаркашком клубу „Сутјеска“ пословни простор – канцеларију без накнаде у Спортском центру у Никшићу, за потребе обављања административних послова.

Наш задатак је да клубовима, корисницима буџетских средстава омогућимо оптималан број термина за тренинге и утакмице како би остваривали што боље резултате. Иако су клубови корисници термина у Спортском центру имали оптималне услове за рад, резултати су могли бити бољи. Оправдање за нешто скромније резултатске епилоге у сениорској конкуренцији треба тражити у чињеници да су скоро све екипе играле у подмлађеним саставима, јер су квалитетни и искусни играчи напустили матичне клубове, што представља нужан процес када је професионални спорт у питању.

***ФУДБАЛ*** у Никшићу има дугу и богату традицију. Носилац фудбалског спорта у Никшићу је ФК „Сутјеска“ чији је оснивач Општина Никшић. Клуб има одличну спортску инфраструктуру (стадион, помоћне терене, помоћне објекте, рефлекторе и сл.) и најбоље је организован клуб у нашем граду.

ФК „Сутјеска“ се такмичи у Меридианбет Првој Црногорској фудбалској лиги у којој је, у сезони 2022/2023. године, освојио Куп Црне Горе, а шампионат завршио на другом мјесту са 20 побједа, 10 ремија и 6 пораза, и укупно 70 освојених бодова, исто колико и ФК „Будућност“ који је због бољег међусобног скора освојио титулу. Наш клуб је у европским такмичењима наступио у квалификацијама за УЕФА Лигу конференција. У првом колу елиминисали су екипу ФК „Cosmos“ из Сан Марина, а потом су играли са екипом ФК „Santa Coloma“ из Андоре од којег су изгубили у реванш мечу и испали из даљег такмичења.

Овај фудбалски клуб има четири репрезентативца у младој селекцији, у селекцији до 15 година три репрезентативца, седам у селекцији до 17 година и четири у селекцији до 19 година.

Поред сениорске екипе, клуб има и млађе селекције које су веома успјешне у својим категоријама.

На велико задовољство свих грађана Никшића прошле године поново је формиран ФК „Челик“ који је имао дугу фудбалску традицију у нашем граду. ФК „Челик“ се такмичи у трећој Регионалној лиги – Центар и прву такмичарску сезону завршио је са 49 бодова и заузео је треће мјесто.

ФК „Полет старс” је клуб који се такође такмичи у трећој Регионалној лиги – Центар.

У Никшићу ради више школа фудбала као што су: ФК „Андерва“, ФК „Жупа“, ФК „Оногошт“, КМФ „Никшић”, Футсал клуб „Оногошт”, који окупљају велики број дјеце, а локална управа им је обезбиједила бесплатне термине за одвијање тренажног процеса, на теренима и у хали Спортског центра.

У женској конкуренцији истиче се ЖФК „Економист“ који има богату ризницу трофеја у црногорском фудбалу и први је представник наше земље који је играо у квалификацијама за Лигу шампиона. Клуб се такмичи у Првој женској сениорској лиги Фудбалског савеза Црне Горе гдје је, у сезони 2022/23, освојио треће мјесто.

***КОШАРКА*** *-*Носилац кошаркашког спорта јеКК „Сутјеска“ чији је оснивач Општина Никшић. Кошарка је у Никшићу врло популарна што потврђује чињеница да се велики број дјеце бави овим спортом.

КК „Сутјеска“ такмичи се у Првој А мушкој Црногорској кошаркашкој лиги и АБА 2 лиги. У Првој А мушкој Црногорској кошаркашкој лиги клуб је регуларни дио сезоне завршио на првом мјесту, а у другој утакмици полуфинала плеј-офа испао је од екипе Будућности и такмичење завршио на четвртом мјесту. У АБА 2 лиги КК „Сутјеска“ је у четвртини финала поражен од екипе КК „Крка“ и тако сезону завршио на седмом мјесту.

Овај кошаркашки клуб има селекције јуниора, кадета и млађих пионира. У категорији млађих пионира заузели су треће мјесто.

У женској конкуренцији у Првој лиги Црне Горе такмичи се ЖКК „Никшић“. Уз КК „Будућност“, једини је клуб из Црне Горе који ће се и ове, као и претходне године такмичити у регионалној WАBА лиги.

Поред ових кошаркашких клубова у Никшићу постоје регистровани клубови који тренирају у Спортском центру, а који су уствари Школе кошарке (млађе селекције), а то су: Кошаркашки клуб „Пантер", Кошаркашки клуб „Олимп“, Кошаркашки клуб „Анагастум“, Кошаркашки клуб „Никшић - Баскет“, Кошаркашки клуб „Mne-Team -Никшић“ и Омладински кошаркашки клуб „Монтенегро“ који се такмичи у Првој „Б“ мушкој Црногорској кошаркашкој лиги.

***РУКОМЕТ*** у Никшићу има дугу традицију, а дуго година га достојно репрезентује Мушки рукометни клуб „Сутјеска” који се након пар кризних година без такмичарског учешћа у сениорској конкуренцији последње двије године вратио у Прву рукометну лигу, гдје наступа са најмлађом екипом. Поменути клуб је заузео девето мјесто на табели у Првој рукометној лиги и дао 4 репрезентативца до 19 година, који су као чланови јуниорске рукометне репрезентације учествовали на Европском првенству у Хрватској. Ресорни Секретаријат је кроз посебну буџетску јединицу пружио финансијску подршку за припремно-тренажне активности поменутих репрезентативаца.

Задњих година посебно се истакао и ЖРК „Левалеа“ који је одличном организацијом успио да постигне запажене резултате у свим категоријама са тенденцијом постизања још бољих резултата. У сезони 2022/23, у Првој женској сениорској лиги клуб је завршио на другом мјесту. У Другој женској црногорској лиги, 2006 годиште је завршио на трећем мјесту, пионирке 2008 годиште на трећем мјесту и у пионирској лиги за годиште 2010, клуб је завршио на петом мјесту. У јуниорској категорији има 3 репрезентативке, у кадетској 4 и у пионирској (годиште 2010) има 2 репрезентативке.

У рукометним клубовима је евидентна масовност у разним узрасним категоријама. Постоји систем редовних такмичења за сениоре, док се такмичења у млађим категоријама одвијају према календару Рукометног Савеза Црне Горе.

Поред наведених, у Никшићу постоје још два рукометна клуба и то: ЖРК „Требјеса“ и ЖРК „Никшић“.

ЖРК „Требјеса“ је пријављен за учешће у Другој женској сениорској лиги, пиониорској лиги за играчице годишта 2008/2009 и млађе пионирке рођене 2010/2011 године. Овај рукометни клуб је у сезони 2022/2023, у Другој сениорској женској лиги, освојио вицешампионску титулу. Пионирке 2008/2009 годиште освојиле су по трећи пут заредом титулу првака Црне Горе, а млађе пионирке генерација 2010/2011 су, такође, освојиле титулу првака Црне Горе. Поменуте двије селекције рукометни стручњаци сматрају једном од најталентованијих генерација које је женски рукомет имао у претходних неколико деценија.

ЖРК „Никшић“ се такмичио у Првој лиги Црне Горе за жене, заузео је пето мјесто на табели. Такође, клуб је играо финале купа Црне Горе гдје је заузео друго мјесто.

***ОДБОЈКА*** у Никшићу, такође, има запажену традицију, а постоје четири клуба који се такмиче и то: ОК „Темпо“, ЖОК „Никшић“, ОК „Volley Star“ и ОК „Сутјеска“.

ОК „Темпо“ је млада женска екипа која се већ другу сезону такмичи у Првој одбојкашкој лиги и у сезони 2022/2023 остварио је одличан резултат освојивши друго мјесто.

ОК „Volley Star“ има сениорску селекцију која се такмичи у Првој лиги Црне Горе и већ неколике године поменути клуб игра плеј-оф за улазак у супер лигу. Такође клуб има јуниорску селекцију за жене и пионирску селекцију за мушкарце.

ОК „Сутјеска“, такође, се такмичи у Првој мушкој лиги Црне Горе, док ЖОК „Никшић“ већ другу сезону заредом наступа у Другој Црногорској лиги за жене.

Све екипе треба похвалити за масовност, али се исто тако мора констатовати да су постигнути резултати могли бити бољи.

***АТЛЕТИКА*** у Никшићу има дугу и успјешну традицију. Атлетски клуб „Никшић“ је годинама уназад један од најбољих и водећих клубова у Црној Гори. За то су заслужни његови такмичари и стручни штаб који постижу врхунске резултате с обзиром на услове у којима тренирају. Атлетски клуб „Никшић“ има своје просторије које се налазе у Спортском центру Никшић.

У протеклој сезони овај клуб је остварио веома запажене резултате и то:

Екипно првенство за млађе јуниоре - најбољи појединачни резултати:

* Сребрна 2;
* Бронзана 5.

Првенство Црне Горе за пионире/ке:

* Златна 2;
* Сребрна 3;
* Бронзана 4.

Првенство Црне Горе за цицибане:

* Златна 1;
* Сребрна 3.

Првенство Црне Горе у полумаратону и маратону:

* Златна 1;
* Сребрна 2;
* Бронзана 1.

Првенство Црне Горе на цести:

* Златна 2;
* Сребрна 1;
* Бронзана 2.

Првенство Црне Горе у кросу:

* Златна 6;
* Сребрна 2;
* Бронзана 1.

Првенство Црне Горе на 10 000 м за сениоре:

* Бронзана 1.

Првенство Црне Горе у вишебојима:

* Сребрна 1;
* Бронзана 1.

Првенство Црне Горе за млађе јуниоре/ке:

* Златна 3;
* Сребрна 3.

Првенство Црне Горе у планинском трчању:

* Златна 3;
* Сребрна 1;
* Бронзана 1.

Првенство Црне Горе за јуниоре/ке:

* Златна 2;
* Сребрна 3;
* Бронзана 4.

Појединачно првенство Црне Горе за сениоре/ке:

* Златна 3;
* Сребрна 3;
* Бронзана 5.

Екипно првенство Црне Горе за сениоре:

* Бронзана 4.

Атлетски митинг Црвене Звезде – Београд:

* Бронзана 1.

Атлетски митинг Партизан – Београд:

* Златна 1;
* Бронзана 1.

***КАРАТЕ*** спорт у Никшићу је врло популаран, један је од најуспјешнијих спортова у граду. По организацији и резултатима истичу се два карате клуба, а то су: КК „Оногошт“ и КК „Фокус”, који постижу врхунске резултате на домаћој и међународној сцени.

Такмичари карате клуба „Оногошт“ су били веома успјешни на сљедећим такмичењима:

Балканско првенство за пионире, кадете, јуниоре и У21, Бар, Црна Гора:

* Сребрна 1;
* Златна 1.

ТОП ТЕН сениор, Загреб, Хрватска

* Сребрна 1.

Никола Маловић, каратиста КК „Оногошт“, од стране Карате савеза Црне Горе изабран је за најбољег каратисту Црне Горе за 2022. годину.

Карате клуб „Фокус“ је такође, постигао значајне спортске резулате у извјештајном периоду и то:

Балканско првенство за пионире, кадете, јуниоре и У21, Бар, Црна Гора:

* Златна 1;
* Сребрна 1;
* Бронзана 1.

Првенство Европе малих земаља, Вадуз, Лихтенштајн Република:

* Златна 1.

За Најбољег спортисту Никшића за 2022. годину, по у избору спортских новинара и спортских радника изабран је Лазар Потпара, каратиста КК „Фокус“ Никшић.

Карате клуб „Шампион“ је у извјештајном периоду остварио следеће резултате:

Балканско првенство за пионире, кадете, јуниоре и У21, Бар, Црна Гора:

* Бронзана 1.

Првенство Европе малих земаља, Луксембург:

* Бронзана 1.

Поред ова три успјешна клуба у Никшићу, постоје и сљедећи клубови: КК „Никшић“, КК „Jion“ и КК „Mawashi“.

***ЏУДО*** је годинама међу најуспјешнијим спортовима у Никшићу, највише из разлога што џудисти „Академика“, чији је суоснивач Општина Никшић, постижу врхунске резултате.

Резултати ЏК „Академик“:

Балканско првенство за млађе пионире, Пале:

* Златна 2.

Балканско првенство, Грчка:

* Бронзана 1.

Балканско првенство, Турска:

* Бронзана 2.

Балканско првенство за старије пионире, Подгорица:

* Златна 1;
* Сребрна 1;
* Бронзана 1.

Балканско првенство за млађе пионире, Румунија:

* Златна 1.

Европски сениорски куп, Дубровник, Хрватска:

* Златна 1.

Балканско првенство за кадете, Крушево, Македонија:

* Сребрна 1.

Балканско првенство за јуниоре, Бихаћ, Босна и Херцеговина:

* Златна 1.

Балканско првенство за сениоре, Пећ, Косово:

* Златна 2;
* Сребрна 3.

Државно првенство

* Златна 5 (по категоријама).

Игре малих земаља Европе 2023, Малта:

* Златна 1;
* Сребрна 1;
* Бронзана 1.

Поред ЏК „Академик“ запажене резултате постижу и такмичари: ЏК „Страшевина“, ЏК „Оногошт“, ЏК „Требјеса“ и ЏК „Никшић“.

Резултати ЏК „Страшевина“:

Балканско Првенство за кадете, Коџаели, Турска:

* Златна 1.

Државно Првенство за кадете:

* Златна 1.

Државно првенство за сениоре:

* Сребрна 1.

Државно Првенство за јуниоре:

* Златна 1.

Међународни куп, Марибор, Словенија:

* Бронзана 1.

Балканско Првенство за кадете у Крушево, Македонија:

* Златна 1.

Балканско Првенсвто за јуниоре, Бихаћ, Босна и Херцеговина:

* Златна 1.

Резултати ЏК „Оногошт“:

Балканско Првенство за кадете, Коџаели, Турска:

* Бронзана 1.

Балканско Првенство за јуниоре, Подгорица:

* Златна 1;
* Бронзана 1.

Европски јуниорски куп, Праг, Чешка:

* Бронзана 1.

Европски јуниорски куп, Сарајево, Босна и Херцеговина:

* Бронзана 1.

Резултати ЏК „Требјеса“

Балканско првенство за јуниоре у категорији – 81 кг, Подгорица:

* Златна 1.

Државно првенство за кадете:

* Сребрна 1;
* Бронзана 3.

Државно првенство за сениоре:

* Сребрна 2.

Државно првенство за јуниоре:

* Сребрна 4.

Поред наведених џудо клубова у Никшићу постоји модеран борилачки спорт **JIU-JITS**, вјештина која се заснива на техникама бацања, тј. комбинација џудоа и рвачких бацања, а завршава се полугама и дављењем.

У нашем граду имамо један такав клуб Jiu-Jitsu клуб „Кодокан“. Клуб има младе талентоване такмичаре који су у претходном такмичарском периоду остварили значајне резултате.

Резултати Jiu-Jitsu клубa „Кодокан:

Првенство Балкана У12, Бања Лука, Република Српска:

* Златна 1.

***ШАХ*** је као спорт заступљен кроз рад шаховских клубова: Шаховски клуб „Електропривреда“, Омладински шаховски клуб „Младост“ и Шаховски клуб „Никшић“.

Шаховски клуб „Електропривреда“ је један од најуспјешнијих шаховских колектива у Црној Гори. Такмичи се у Премијер лиги Црне Горе.

Резултати су сљедећи:

* Клуб је 2023. године у Премијер лиги заузео друго мјесто;
* Женска екипа такмичала се у Премијер лиги и заузела је прво мјесто;
* На екипном првенству Црне Горе, играном по брзопотезном темпу клуб је освојио златну медаљу;
* На екипном првенству које је играно по убрзаном темпу клуб је освојио сребрну медаљу, а женска екипа се окитила златном медаљом.

Што се тиче индивидуалних успјеха чланови ШК „Електропривреда“ остварили су следеће резултате:

* Илија и Софија Миловић су у јануару 2023. године постали пионирски прваци Црне Горе;
* Софија Миловић је актуелна кадетска првакиња Црне Горе у категорији до 12 година;
* Илија Миловић је на Кадетском првенству у категорији дјечака до 14 година заузео друго мјесто;
* Анастасија Мандић и Марија Бајић су освојиле бронзане медаље у категоријама до 16, односно до 14 година;
* Вук Милетић је на Омладинском првенству Црне Горе освојио прво мјесто, док је Софија Миловић у конкуренцији до 20 година освојила треће мјесто;
* Илија Миловић је био члан репрезентације на јуниорској Олимпијади која је одржана у Холандији.

Чланови сениорске екипе ШК „Електропривреда“ остварили су следеће резултате:

* Денис Кадрић је освојио Квалификациони турнир за Свјетски куп и био је представник Црне Горе на најпрестижнијем Свјетском турниру који је игран у Азербејџану;
* Денис Кадрић је достигао границу од 2600 рејтинг поена и постао је први црногорски играч у историји коме је то пошло за руком;
* На првенству Црне Горе Денис Кадрић је заузео треће мјесто, док је Лука Драшковић био четврти;
* На првенству Црне Горе по убрзаном темпу, које је одиграно у склопу „Септембарских дана“, прво мјесто је освојио Денис Кадрић.

ШК „Електропривреда“ је у извјештајном периоду био активан и у организационом плану:

* У сарадњи са Општином Никшић и Шаховским савезом Црне Горе клуб је учествовао у организацији манифестације „Дани шаха – Никшић 2023“;
* У сарадњи са Шаховским савезом Црне Горе и другим никшићким клубовима клуб је учествовао у организацији два кампа за младе, који су окупили преко 100 најталентованијих црногорских младих шахисткиња и шахиста.

Омладински шаховски клуб „Младост“ је успјешан клуб који је такође у извјештајном периоду остварио запажене резултате.

Резултати Омладинског шаховског клуба „Младост“ на државним и међународним турнирима:

Митровић Василија:

* На Рапид турниру за младе „Подгорица 2023“ - прво мјесто; на међународном Рапид турниру „Плужине 2023.“ - прво мјесто; на међународном Светосавском турниру - друго мјесто; на Кадетском првенству Црне Горе до 8 година - треће мјесто.

Вукотић Симеона:

* На Кадетском првенству Црне Горе до 8 година - друго мјесто; на Рапид турниру за младе „Подгорица 2023“ - друго мјесто; на међународном Рапид турниру за младе „Плужине 2023.“ - друго мјесто.

Голубовић Миња:

* На Рапид турниру за младе до 8 година „Подгорица 2023“ - треће мјесто; на међународном Светосавском турниру - треће мјесто.

Тадић Милена:

* На међународном Светосавском турниру - треће мјесто.

Костић Лука:

* На међународном Светосавском турниру до 10 година - треће мјесто.

Глушица Тадија:

* У полуфиналу Црне Горе до 10 година - прво мјесто; на међународном Рапид турниру „Плужине 2023.“ - треће мјесто.

Радовић Јаков:

* На међународном Рапид турниру „Међугорје“ - треће мјесто.

Митровић Василије, кадетски репрезентативац Црне Горе:

* На међународном Светосавском турниру до 10 година - прво мјесто; на међународном Светосавском турниру - друго мјесто; на Рапид турниру „Подгорица 2023“ - треће мјесто.

Перишић Никола, кадетски репрезентативац Црне Горе:

* На првенству Црне Горе у убрзаном шаху - прво мјесто; на Рапид турниру „Подгорица 2023“ - друго мјесто; на Кадетском првенству Црне Горе до 18 година - треће мјесто.

Анђелић Ђорђе, кадетски репрезентативац Црне Горе:

* Првак Балкана у убрзаним шаху до 18 година; на Рапид турниру „Подгорица 2023“ - прво мјесто; на међународном Светосавском турниру (омладинци) - прво мјесто; на међународном Рапид турниру „Плужине 2023.“ - друго мјесто.

Ковачевић Драгољуб:

* На Омладинском првенству Црне Горе - друго мјесто; на међународном турниру „Међугорје“ - друго мјесто.

Томић Александар, сениорски репрезентативац Црне Горе:

* Освојио је титулу интернационалног мајстора; на међународном турниру „Ђеновићи“ - прво мјесто; на међународном Светосавском турниру - прво мјесто; на међународном Рапид турниру „Плужине 2023.“ - прво мјесто; на Опен турниру Будућност – Цедис - треће мјесто.

Шаховски клуб Никшић је један од најстаријих спортских клубова. Основан је 1923.године. У години у којој слави значајан јубилеј - 100 година од оснивања, Шаховски клуб Никшић је остварио велики успјех - пласман у највећи ранг Премијер лигу.

Екипни резултати:

* Друга лига, организатор Шаховски савез Црне Горе, Цетиње, 14-16.10.2022. године, прво мјесто (све побједе на такмичењу) – пласман у прву лигу;
* Прва лига, организатор Шаховски савез Црне Горе, Херцег Нови, 01-8.05.2023. године, прво мјесто (8 побједа, 1 неријешен меч) – пласман у Премијер лигу; и
* Екипни куп Црне Горе, 09-12.07.2023. године, Цетиње – 12 мјесто.

ШК Никшић је организатор – суорганизатор следећих турнира:

* Школа шаха септембар 2022 – септембар 2023. године;
* Квалификациони турнир сјеверне регије за 28. Првенство Црне Горе за младе Никшић, ОШ „Олга Головић“, 09.04.2023. године;
* Рејтинг турнир, Никшић, организатор ШК Никшић, 14-16.07.2023. године;
* Рејтинг турнир, Никшић, организатор ШК Никшић, 11-13.08.2023. године; и
* Дани шаха „Никшић 2023”, Прво Рапид првенство Црне Горе поводом јубилеја 100 година од оснивања Шаховског клуба „Никшић“, Спортски центар Никшић, 16-17.09.2023. године.

***ГИМНАСТИКА*** од недавно као спорт постоји у нашем граду кроз активности ГК „Montenegro Street workout“ који окупља рекреативце и дјецу школског узраста. Ове године су били организатори осмог street workout такмичења у парку под Требјесом, на коме је учествовало 66 такмичара из Црне Горе, што је до сада највећи број такмичара у овој реалативно новој дисциплини.

***ПЛИВАЊЕ*** као један од најздравијих спортова доживио је експанзију након отварања првог олимпијског базена у Црној Гори који се налази у Спортском центру Никшић. Тренутно у Никшићу раде два клуба: Пливачки ватерполо клуб „Никшић“ и Пливачки ватерполо клуб „Butterfly“.

ПВК „Никшић“ је остварио запажене резултате а најзначајнији су: „Куп Никшића“ - Никшић, гдје је освојио 30 медаља, од тога: 7 златних, 10 сребрних и 13 бронзаних. На Зимском Првенству Црне Горе – Котор освојио је 74 медаље од тога: 21 златну, 24 сребрне, 29 бронзаних и екипно треће мјесто; „Младе наде“ - Никшић 39 медаља од тога: 13 златних, 16 сребрних и 10 бронзаних и на „Монтенегро Опен-у“ - Подгорица клуб је освојио 14 медаља од тога: 2 златне, 5 сребрних и 7 бронзаних.

ПК „Butterfly“ је такође остварио запажене резултате. На Butterfly купу Црне Горе -Никшић освојио је: 6 златних, 1 сребрну и 2 бронзане медаље. На Зимском Првенству Црне Горе – Котор: 1 златну, 4 сребрне и 2 бронзане медаље. На „Монтенегро опен“ 2 златне и 2 сребрне медаље и на турниру „Младе наде“: 4 златне, 2 сребрне и 4 бронзане медаље.

***БИЦИКЛИЗАМ*** као спорт је доживио експанзију задњих година. Веома значајан клуб који је допринио развоју овог спорта у нашем граду је Бициклистички клуб „Перун“. Велики су промотери здравих стилова живота кроз едукацију младих људи и вршење обуке дјеце за планински бициклизам.

Организатори су многих турнира, између осталог „Државни шампионат Црне Горе“. Реализовали су више пројеката значајних за Никшић као што су: маркација и чишћење стаза за дисциплину VCO cross country на Требјеси, бициклијада поводом свјетског дана бициклизма и сл. Такође, у склопу септембарских дана организатори су традиционалне манифестације - Бициклијаде, а поводом 22. септембра - свјетског дана без аутомобила.

***БОКС*** *-* је један од најстаријих и најпопуларнијих спортских дисциплина. Већ неколике године уназад код нас постоји Боксерски клуб „Никшић“ који достојно представља ову племениту вјештину и постиже одличне резултате у млађим категоријама.

Резулати Боксерског клуба „Никшић“:

Првенство Црне Горе, Жабљак:

* Екипно друго мјесто најбољем јуниору – добијен трофеј;
* Екипно друго мјесто најбољем школарцу.

Омладинска златна рукавица, Бања Лука, Република Српска:

* Сребрна 1;
* Бронзана 1.

Тигар куп, Јањина, Грчка:

* Златна 2;
* Сребрна 1.

Трофеј намијењен најбољем школарцу турнира.

Међународни турнир за школарце „Трофеј Подгорице“:

* Златна 3;
* Сребрна 1.

Трофеј намијењен најбољем домаћем боксеру.

***ТЕНИС*** као један од најпопуларнијих спортова на свијету постао је важан дио и црногорске спортске приче. Овај спорт осим што утиче позитивно на здравствено стање појединца, од великог је значаја за развој карактера и стварање личности коју прихвата модеран свијет. У Никшићу постоје два тениска клуба: ТК „Глава Зете“ и ТК „Никшић“. Члан ТК „Никшић“ Симон Кнежевић је велика тениска нада, одлично напредује и остварује запажене резултате, како на државним, тако и на међународним турнирима. ТК „Глава Зете“ окупља велики број дјеце и омладине, а чланови клуба учестовали су на великом броју турнира.

***СКИЈАЊЕ*** је стандардни олимпијски спорт на Зимским олимпијским играма и генерацијама осваја људе свих узраста. Код нас постоје три скијашка клуба и то: „Скијашки клуб „Пахуљице“, Скијашки клуб „Побједник“ и Скијашки клуб особа са инвалидитетом „Оногошт“. Такмичари поменутих клубова континуирано постижу запажене резултате на домаћој сцени, док нешто бољи резултатски епилог изостаје када су у питању међународна такмичења.

***ПЛЕС*** као дио опште културе у Црној Гори у посљедње вријеме заузима све значајније мјесто и у области спорта. У Никшићу постоје три плесна клуба и то: Плесни клуб „Мигадо”, Плесни клуб „Royal” и Плесни клуб „Art Viva Dance”. Ови плесни клубови имају дугу традицију и окупљају велики број чланова. Учестовали су на великом броју државних и међународних турнира, гдје су постигли веома значајне резултате. Плес као такмичарска дисплина постаје све популарнија у свијету.

Плесни клуб „Royal“ посебно се издвојио својим сјајним резултатима, како на домаћој, тако и на међунардоној сцени, од којих издвајамо:

На међународним такмичењима освојено је укупно 27 медаља, и то:

* Златна 18;
* Сребрна 7;
* Бронзана 2.

На Државном првенству освојено је укупно 9 медаља, и то:

* Златна 4;
* Сребрна 4;
* Бронзана 1.

На Купу Црне Горе освојено је укупно 9 медаља, и то:

* Златна 6;
* Сребрна 3.

У Никшићу постоје три параолимпијска клуба: Парабициклистички „Flash“, Скијашки клуб особа са инвалидитетом „Оногошт“ и Goalball клуб „Никшић”.

Goalball клуб „Никшић” је остварио историјски успјех освојивши друго мјесто у Лиги шампиона. Никшићки састав је у финалу елитног такмичења у њемачком Роштоку, поражен од литванског Салтиниса и турнир завршио са пет тријумфа и три пораза. У питању је параолимпијска дисциплина за особе са потпуним и дјелимичним оштећењем вида. Goalball клуб „Никшић” је једини клуб ове врсте у Црној Гори чији чланови чине већи дио репрезентације Црне Горе у овој параолимпијској дисциплини.

**Шта је урадила и ради локална управа:**

* Законска је обавеза локалне управе да ствара услове и издваја средства за спортску дјелатност и она то максимално извршава;
* Изградњом спортских објеката створени су услови да се организују све врсте такмичења од локалних до међународних;
* Клубовима из Олимпијског програма обезбијеђен је одговарајући број термина у Спортском центру за одржавање тренинга и утакмица;
* Пружа се стручна и административна помоћ спортским организацијама од стране Сектора за спорт; и
* Учествује у рјешавању животних потреба врхунских спортиста обезбјеђујући им помоћ у виду награда, станова и финансијских средстава за припреме.

1. **Задатак: У оквиру за то планираних буџетских средстава за 2023. годину Општина Никшић је након спроведеног Јавног конкурса за суфинансирање програма рада спортских клубова за 2023. годину извршила расподјелу средстава из буџета Општине Никшић у износу од 110.000,00 € за суфинансирање програма рада спортских клубова који су регистровани на територији општине Никшић, чији оснивач или суоснивач није Општина Никшић и који су испунили услове предвиђене Јавним конкурсом за суфинансирање програма рада спортских клубова за 2023. годину.**

Следећом ранг листом утврђени су спортски клубови који су испунили услове за суфинансирање програма рада за 2023. годину из буџета Општине Никшић.

|  |  |  |  |
| --- | --- | --- | --- |
| **РБ** | **СПОРТСКИ**  **КЛУБ** | **БРОЈ**  **БОДОВА** | **ИЗНОС ОДОБРЕНИХ**  **СРЕДСТАВА (€)** |
| 1. | Женски фудбалски клуб „Економист“ Никшић | 1032 | 2.914,40 |
| 2. | Клуб малог фудбала „Никшић“ | 431 | 1.217,10 |
| 3. | ОФК „Никшић“ | 341 | 963,00 |
| 4. | Goalball клуб „Никшић“ | 732 | 2.067,20 |
| 5. | Фудбалски клуб „Полет Старс“ | 468 | 1.321,60 |
| 6. | Фудбалски клуб „Жупа“ | 138 | 389,70 |
| 7. | Клуб малог фудбала „Оногошт“ | 396 | 1.118,30 |
| 8. | Рукометни клуб „Левалеа“ | 781 | 2.205,50 |
| 9. | ФК „Оногошт“ | 56 | 158,10 |
| 10. | Рукометни клуб „Требјеса“ | 850 | 2.400,40 |
| 11. | Рукометни клуб „Сутјеска“ | 377 | 1.064,60 |
| 12. | Женски рукометни клуб „Никшић“ | 660 | 1.863,80 |
| 13. | Кошаркашки клуб „Олимп“ | 286 | 807,70 |
| 14. | Кошаркашки клуб „Анагастум“ | 154 | 434,90 |
| 15. | Кошаркашки клуб „Пантер“ | 281 | 793,50 |
| 16. | Кошаркашки клуб „Никшић“ | 445 | 1.256,70 |
| 17. | Омладински кошаркашки клуб „Монтенегро“ | 364 | 1.027,90 |
| 18. | Кошаркашки клуб „Mne-Team“ | 309 | 872,60 |
| 19. | Одбојкашки клуб „Сутјеска“ | 256 | 723,00 |
| 20. | Одбојкашки клуб „Volley Star“ | 225 | 635,50 |
| 21. | Одбојкашки клуб „Никшић“ | 231 | 652,30 |
| 22. | Одбојкашки клуб „Темпо“ | 222 | 626,90 |
| 23. | Џудо клуб „Требјеса“ | 2365 | 6.678,80 |
| 24. | Џудо клуб „Страшевина“ | 1373 | 3.877,30 |
| 25. | Џудо клуб „Оногошт“ | 2330 | 6.579,90 |
| 26. | Џудо клуб „Никшић“ | 737 | 2.081,30 |
| 27. | Јиу-Јитсу клуб „Кодокан“ | 449 | 1.268,00 |
| 28. | Карате клуб „Шампион“ | 996 | 2.812,70 |
| 29. | Карате клуб „Оногошт“ | 1918 | 5.416,40 |
| 30. | Омладински карате клуб „Mawashi“ | 373 | 1.053,30 |
| 31. | Карате клуб „Фокус“ | 2481 | 7.006,30 |
| 32. | Карате клуб „Никшић“ | 491 | 1.386,60 |
| 33. | Карате клуб „Jion“ | 744 | 2.101,10 |
| 34. | Стонотениски клуб „Никшић“ | 118 | 333,20 |
| 35. | Бициклистички клуб „Перун“ | 420 | 1.186,10 |
| 36. | Спортско-риболовни клуб „Никшић“ | 141 | 398,20 |
| 37. | ПВК „Никшић“ | 2592 | 7.319,80 |
| 38. | ПВК „Batterfly“ | 252 | 711,60 |
| 39. | Тениски клуб „Глава Зете“ | 199 | 562,00 |
| 40. | Тениски клуб „Никшић“ | 442 | 1.248,20 |
| 41. | Стрељачки клуб „Никшић“ | 121 | 341,70 |
| 42. | Стрељачки клуб „Калибар“ | 312 | 881,10 |
| 43. | Стрељачки клуб „Челик“ | 243 | 686,20 |
| 44. | Атлетски клуб „Никшић“ | 4202 | 11.866,40 |
| 45. | Гимнастичарски клуб „Montenegro Street Workout“ | 368 | 1.039,20 |
| 46. | Ски клуб „Пахуљице“ | 1472 | 4.156,90 |
| 47. | Скијашки клуб особа са инвалидитетом | 114 | 321,90 |
| 48. | Спортски клуб „Специјална олимпијада Никшић“ | 600 | 1.694,40 |
| 49. | Скијашки клуб „Побједник“ | 134 | 378,40 |
| 50. | Аероклуб „Никшић“ | 305 | 861,30 |
| 51. | Аероклуб „Оногошт“ | 140 | 395,40 |
| 52. | Шаховски клуб „Младост“ | 1163 | 3.284,30 |
| 53. | Шаховски клуб „Електропривреда“ | 530 | 1.496,70 |
| 54, | Шаховски клуб „Никшић“ | 299 | 844,40 |
| 55. | Плесни клуб „Royal“ | 1483 | 4.188,00 |

Спортски клуб који није испунио услове за суфинансирање програма рада за 2023. годину из буџета Општине Никшић је Кошаркашки клуб „Никшић - Баскет“.

Исто тако Општина је расподијелила средства из буџета у износу од 615.000,00 € за суфинансирање програма рада спортских клубова који су регистровани на територији општине Никшић, чији је оснивач или суоснивач Општина Никшић, а који су испунили услове предвиђене Јавним конкурсом за суфинансирање програма рада спортских клубова за 2023. годину, и то:

|  |  |  |
| --- | --- | --- |
| **РБ** | **СПОРТСКИ КЛУБ** | **ИЗНОС СРЕДСТАВА (€)** |
| 1. | ФК „Сутјеска“ | 350.000,00 |
| 2. | КК „Сутјеска“ | 250.000,00 |
| 3. | ЏК „Академик“ | 15.000,00 |

1. **Задатак: Организација састанака и додјела термина спортским клубовима ради коришћења садржаја Спортског центра, а на терет буџетских средстава Општине Никшић. Активности су спроведене у мјесецу септембру 2022. године. Корисници су:**
   * + 1. Фудбалски клуб ,,Оногошт“;
2. Фудбалски клуб ,,Андерва“;
3. Клуб малог фудбала ,,Никшић“;
4. Клуб малог фудбала „Оногошт“;
5. Фудбалски клуб ,,Жупа“;
6. Мушки одбојкашки клуб ,,Сутјеска“;
7. Одбојкашки клуб ,,Volley Star“;
8. Женски одбојкашки клуб ,,Никшић“;
9. Одбојкашки клуб ,,Темпо“;
10. Рукометни клуб „Требјеса“;
11. Женски рукометни клуб ,,Никшић“;
12. Рукометни клуб „Сутјеска“;
13. Женски рукометни клуб „Левалеа 2010“;
14. Омладински кошаркашки клуб „Монтенегро“;
15. Кошаркашки клуб „Пантер“;
16. Кошаркашки клуб „Сутјеска“;
17. Кошаркашки клуб „Mne team“;
18. Женски кошаркашки клуб ,,Никшић 95“;
19. Кошаркашки клуб ,,Анагастум“;
20. Кошаркашки клуб ,,Олимп“;
21. Кошаркашки клуб ,,Никшић Баскет“;
22. Карате клуб „Mawashi“;
23. Карате клуб ,,Jion“;
24. Карате клуб ,,Шампион“;
25. Карате клуб ,,Оногошт“;
26. Пливачки ватерполо клуб „Никшић“;
27. Пливачки ватерполо клуб „Batterfly“;
28. Спортска организација „Специјална олимпијада“;
29. Ронилачки клуб „Diving team R-Montenegro“;
30. Стрељачки клуб ,,Никшић“;
31. Стрељачки клуб ,,Калибар“.
32. Клуб малог фудбала ,,Центар безбједности“ Никшић; и
33. Служба заштите и спашавања Општине Никшић.

**3. Задатак: Секретаријат за културу, спорт, младе и социјално старање је у оквиру манифестације „Септембарски дани“ организовао сљедеће манифестације, и то:**

* у сарадњи са Durrador team Никшић – **Трка са препрекама за дјецу и одрасле;**
* у сарадњи са Бициклистичким клубом „Перун“ Никшић – **Бициклијада Требјеса 2022;**
* у сарадњи са Омладинским шаховским клубом „Младост“ – **Међународно отворено првенство Никшића у убрзаном шаху;**
* у сарадњи са Омладинским шаховским клубом „Младост“ – **Симултанка за дјецу до 14 година;**
* у сарадњи са Спортским клубом „Специјална олимпијада“ – **Општинско такмичење у атлетици за дјецу са посебним потребама;**
* у сарадњи са Фудбалским клубом „Оногошт“ – **Међународни турнир у фудбалу за млађе категорије;**
* у сарадњи са Тениским клубом „Никшић“ – **Турнир у тенису за пионире и пионирке „Куп Никшића“;**
* у сарадњи са СРК „Никшић“ – **„Куп Никшића у риболову“;**
* у сарадњи са Кошаркашким клубом „Сутјеска“ – „**Куп Никшића“ Турнир у кошарци за кадете;**
* у сарадњи са Атлетским клубом „Никшић“ – **Улична атлетска трка – Никшић 2022;**
* у сарадњи са Montenegro trophy, Општином Никшић и Туристичком организацијом Никшић - **Септембарски Џип рели;**
* у сарадњи са Magazin Health и City fitness – **Фестивал здравља и фитнеса Fitness day;**
* у сарадњи са ДСР „Ветерани“ Никшић“ – **„11 Меморијални турнир Др Војин Николић“;**
* у сарадњи са Рукометним клубом „Требјеса“ – **Куп Требјесе Никшић 2022;**
* у сарадњи са Кинолошким друштвом „Требјеса“ – **Требјеса Куп 2022;**
* у сарадњи са Magazin Health и City fitness – **Фестивал здравља и фитнеса Health spot; и**
* у сарадњи са Карате клубом „Оногошт“ – **Карате турнир ,,Куп Никшића 2022“.**

**4. Задатак: Спровођење активности и прикупљање предлога и документације за проглашење најбољег спортисте Никшића за 2022. годину.**

**5. Задатак: Проглашење најбољих спортиста, спортских организација и спортских радника Никшића.**

Најбољи спортиста Никшића за 2022. годину

* Лазар Потпара из Карате клуба ,,Фокус“;

Најуспјешнија спортска организација за 2022. годину

* Карате клуб ,,Фокус“;

Најуспјешнији тренер за 2022. годину

* Дејан Ивановић из Карате клуба „Фокус“;

Најбољи спортисти по спортским дисциплинама за 2022. годину:

* Владимир Томашевић – кошарка;
* Слађана Пејовић – атлетика;
* Бојан Бојанић – рукомет;
* Марко Рондовић – одбојка;
* Јована Пековић – џудо;
* Никола Маловић – карате;
* Владимир Вукмировић – скијање;
* Дуња Ковачевић – бициклизам;
* Симон Кнежевић – тенис;
* Матија Рогановић – бокс; и
* Лука Драшковић – шах.

Најперспективнији спортиста/спортискиња узраста пионири у 2022. години су:

* Анамарија Милатовић – Jiu-Jitsu клуб ,,Кодокан“;
* Милан Баровић – Џудо клуб „Академик“;

Најуспјешнији млади спортиста/спортискиња у категорији кадета и јуниора у 2022. години су:

* Петар Радовић – Џудо клуб „Оногошт“;
* Андријана Шутовић – Џудо клуб „Страшевина“;

Најуспјешнији спортиста параолимпијац у 2022. години:

* Никола Николић – Goalball клуб „Никшић”;

Најуспјешнији спортиста/спортискиња у категорији спортисти са инвалидитетом у 2022. години:

* Катарина Јокић – Спортски клуб „Специјална олимпијада“;
* Стефан Јокић – Спортски клуб „Специјална олимпијада“;

Најбољи друштвено-спортски радник у 2022. години:

* Радован Драгнић – Спортски клуб „Специјална олимпијада“;

Најбољи појединац у спортској рекреацији за 2022. годину:

* Миленко Јанковић - ДСР „Ветерани“;

Најуспјешнији педагог физичке културе за 2022. годину:

* Милица Ковачевић – Економско - угоститељска школа;

Најбољи спортски новинар у 2022. години:

* Игор Ћулафић – РТВ Никшић.

Специјално признање за остварене резултате на међународном плану:

* Goalball клуб „Никшић”, финалиста Лиге европских шампиона.

Све планиране активности реализоване су у циљу задовољења јавног интереса анимирања што већег броја наших суграђана за бављењем спортским и рекреативним активностима, унапређења и развоја спорта и афирмације Никшића и државе Црне Горе.

**6. Задатак: Организација традиционалне „Школе скијања“ за ученике IV и V разреда основних школа. „Школа скијања“ је организована у двије смјене у трајању од по седам дана на теренима Крново-Крушевице. Школу је похађало око 150 ученика/ца.**

***Организоване су сљедеће спортске манифестације:***

* Такмичење у атлетици „Острошки полумаратон“ - (09.04.2023);
* Карате турнир „Трофеј Никшића“ - (14.05.2023);
* Пливачки турнир „Младе наде“ – Никшић - (10.06.2023);
* Спортско – рекреативна манифестација „Олимпијски дан“ - (23.06.2023);
* Турнир у одбојци на пијеску „Beach volley” - (17.06.2023);
* Турнир у баскету 3x3, Меморијални турнир „Жарко Варајић” - (26.08.2023); и
* Такмичење у гимнастичким street workout & calisthenics дисциплинама (14.07.2023).

**Шта треба урадити:**

* Неопходно је наставити континуирано увећавање средстава за финансирање спорта;
* Одредити приоритете у финансирању врхунског спорта;
* У складу са Законом о спорту створити предуслове за олакшице за оне који желе да улажу у спорт;
* Организовати велика такмичења, нарочито међународна, јер осим што утичу на популаризацију спорта и повећању броја гледалаца, један су од најважнијих промотера града и државе;
* Посебну пажњу посветити организацији едукација, семинара, радионица на тему тренажно-такмичарских активности и дијагностичко-аналитичких протокола;
* Стимулисати рад са млађим категоријама и оспособити стручњаке (уско специјализоване) за рад са младима и сл.;
* Организовати кампове за перспективне спортисте уз учешће међународних инструктора; и
* Потребно је ревитализовати постојећу и изградити нову спортску инфраструктуру.

Законом о спорту предвиђено је да локална управа доноси Општински програм развоја спорта који садржи:

1. Дугорочне потребе становништва;
2. Развојне приоритете;
3. Динамику реализације; и
4. Организационе, финансијске и административне мјере за остваривање програма.

На крају морамо посебно истаћи успјешну сарадњу Општине Никшић и већег броја националних селекција које су у Никшићу нашле адекватно мјесто за обављање припремних и такмичарских активности, што је допринијело популаризацији одређених спортова и створило однос повјерења између националних савеза и нашег града.

***IV - СПОРТ ЛИЦА СА ИНВАЛИДИТЕТОМ***

***СПОРТСКИ КЛУБ „СПЕЦИЈАЛНА ОЛИМПИЈАДА НИКШИЋ“***

Спортски клуб „Специјална олимпијада“ је клуб који омогућава особама са посебним потребама бољу интеграцију унутар друштва кроз спорт и спортске активности.

Општина Никшић се са посебним сензибилитетом опходи према Спортском клубу „Специјална Олимпијада Никшић“. Поменути клуб има пуну подршку од стране Општине која га подржава у реализацији такмичења и организацији спортских тренинга.

Спортски клуб „Специјална Олимпијада Никшић“ дјелује под окриљем Специјалне Олимпијаде Црне Горе.

Клуб је остварио запажене резултате на домаћим и међународним такмичењима:

Европска недјеља фудбала:

* У првој дивизији - прво и друго мјесто;
* У другој дивизији - друго и треће мјесто.

Европска недјеља кошарке - Турнир у баскету 3X3:

* Клуб је наступао са 5 екипа са преко 20 спортиста и освојио је прво, друго и треће мјесто.

Националне игре, Улцињ, октобар 2022. године:

* Атлетика 12 медаља и то: 7 златних, 2 сребрне и 3 бронзане;
* Unified фудбал - друго мјесто;
* Стони тенис - прво мјесто у мушком синглу.

Свјетске игре Специјалне Олимпијаде, Берлин 12-26.06.2023. године:

* Александар Мрваљевић - четврто мјесто у пливању;
* Катарина Вуковић - осмо мјесто у пливању; и
* Сара Ераковић - осмо мјесто у атлетици.

|  |
| --- |
| ***V - СПОРТСКА РЕКРЕАЦИЈА*** |

Савремена наука је одавно доказала да спортска рекреација, као облик осмишљеног обликовања слободног времена, позитивно утиче на човјеково здравље и његово очување, на социјализацију и ресоцијализацију, на физички и психички статус човјека, чинећи свакодневни живот здравијим и љепшим.

Развој спортске рекреације недјељив је од развоја технологије и уопште од напретка савременог друштва. Редовно и правилно кориштење спортско-рекреативних садржаја, активности и програма даје гаранцију здравијег, квалитетнијег и садржајнијег живота. Данашња сазнања указују да спортска рекреација генерише читав низ функција које се одражавају на развој друштва.

Приликом израде анализе рекреативног спорта у Никшићу узети су у обзир подаци који се искључиво односе на организоване рекреативне спортске активности. Наиме, познато је да један број наших суграђана самоиницијативно спроводи рекреативне активности које нијесу контролисане од стране стручних особа, па ни од стране љекара, најчешће нередовне, повременог и привременог карактера, о таквим активностима је скоро немогуће прикупити податке и исте презентовати.

Анализирајући стање рекреативног спорта у Никшићу можемо констатовати да је оно на дјелимично задовољавајућем нивоу, али да има простора да се још пуно системски и плански може дјеловати да би било на још већем нивоу. Данас, када се однос према организованој и плански спровођеној спортској рекреацији у Никшићу поново мијења, треба пронаћи начине и модалитете за њено оживљавање и користити при том сва позитивна искуства из претходног периода.

У правцу афирмације за бављењем спортском рекреацијом, локална управа у сарадњи са Савезом извиђача Црне Горе тежи да подстакне што више младих да развијају свој интелектуални, емотивни, духовни, физички и друштвени развој и да покажу шта значи бити одговоран и користан члан заједнице. Како је Општина препознала значај позиције младих и дјеце у Нишићу подржала је Савез извиђача и била је покровитељ и учесник многих манифестација, од којих су најзнајчајније: VI смотра извиђача на Грахову и World Scout Jamboree (Свјетска смотра извиђача) која се ове године одржавала у Саемангеуму у Јужној Кореји.

Организовани рекреативни спорт на подручју Никшића највећим дијелом се реализује кроз активности Никшићког савеза „Спорт за све“. Савез своје дјеловање и активности темељи на концепцији европске идеје „Спорту за све“. Дјелује као организација у области рекреације која за циљ има промоцију и пропагирање различитих облика спортско-рекреативних садржаја намијењених најширој популацији грађана (свих узрасних категорија). Посебну активност развија у домену спорта радника (вјежбовним и разним манифестационо-такмичарским активностима).

Овај Савез омогућава рекреативно бављење спортом кроз организован вид бављења физичком вјежбом под надзором стручних особа. Такав вид бављења спортом омогућавају преко повремених или трајних активности омладине средњег и старијег узраста, као и одраслих особа свих узрасних категорија и физичких способности.

Савез организује такмичења на којима учествује велики број наших суграђана као што су: Ски-фест зимски фестивал, Првомајски уранак, Дани Калопера - Вучје, Рекреативни вишебој, Љетњи регионални фестивал, туре пјешачења и планинарења, успон на Боботов Кук, Комове, Ловћен, Пруташ, Војник, Љубишњу, итд.

У оквиру Савеза ради пет друштава за спортску рекреацију. Савез има програмску сарадњу са Удружењем пензионера Никшића на пољу спортске рекреације грађана трећег доба, као и са Секретаријатом за културу, спорт, младе и социјално старање.

Један од основних проблема у раду Савеза, па самим тим и његових чланова, је неангажовање професионалца за рад у Савезу и поред великог броја стручњака из ове области. Сав рад у Савезу се обавља волонтерски са аматерским кадром који Савез едукује, али је то недовољно за овако обиман програм. Не посједују просторије и основна средства за рад, што је основна сметња за још бољи рад Савеза.

Будућа концепција њиховог дјеловања се заснива на још бољој сарадњи са Секретаријатом за културу, спорт, младе и социјално старање, спортским савезима, Црногорским савезом „Спорт за све“, да у циљу заједничког интереса локалне самоуправе и грађана у сегменту рекреативног спорта, исти обједини, координира и по могућности усаврши, постави на виши ниво. С друге стране, организација спортске рекреације у предузећима је, у најбољем случају, препуштена самим радницима и такве активности спроводи мали број запослених, најчешће једном седмично.

Рекреативне активности које упражњавају наши суграђани самоиницијативно односе се на рекреативне програме: аеробни програми, фитнес дворане и теретане, отворени базен, wellness центри, отворени спортски полигони и спортске дворане.

***Посебну пажњу Савез треба посветити:***

* даљем формирању друштава, клубова или актива за спортску рекреацију „Спорт за све”;
* уређењу, опремању и коришћењу спортско-рекреативних стаза и површина у близини водених ревира, као и других рекреатвних зона (Требјеса, Еко парк Блаце, Мораково, Глава Зете итд);
* организовању стручних скупова и других облика рада ове врсте о значају и корисности редовног вјежбања у превенцији и заштити здравља и кондиције грађана;
* редовном организовању једнодневних и дводневних излета са пјешачењем и додатним спортско-рекреативним садржајима; и
* интерној и екстерној пропаганди и информативној дјелатности.

|  |
| --- |
| ***VI - СПОРТСКИ ОБЈЕКТИ*** |

Свакако да један од најзначајнијих фактора у систему спорта представљају спортски објекти. Квалитетни спортски објекти омогућавају да се обезбиједе услови за бављење различитим модалитетима спортских активности (спортско образовање, такмичарски спорт, рекреативни спорт, школски спорт) и за различите категорије корисника (дјеца, омладина, одрасли, особе са посебним потребама). Основни услов за спровођење активности из области спорта, физичког васпитања и рекреације је постојање довољног броја спортских објеката. Рад спортске организације немогуће је организовати и спровести без адекватног спортског објекта као неизоставног ресурса. Оптималан број различитих спортских објеката који задовољавају прописане стандарде, како би се у њима могле обављати спортске активности, је битан предуслов за развој спорта. Непостојање адекватних спортских објеката умањује могућност за бављењем спортом дјеце и омладине, као и могућност за развој врхунског спорта, а истовремено дестимулише грађане да се баве рекреативним спортом. Обезбјеђење овог услова захтијева издвајање великих материјалних средстава која, по правилу, не могу да обезбиједе сами корисници (спортски клубови, организације, појединци). Узме ли се у обзир неопходност спортских објеката, јасно је да рјешавање овог инфраструктурног проблема поред стручности тражи и велика буџетска издвајања.

Анализом стања у овој области спорта закључујемо да постојећу никшићку спортску инфраструктуру карактерише разноврсни скуп грађевина, простора намјењених игри, одмору, образовању, припремама и такмичењима спортиста аматера и професионалаца, са или без гледалишта. Већи дио је прилагођен намјенском коришћењу, а дио их је смјештен уз школске садржаје.

Анализом броја и стања спортске инфраструктуре у Никшићу обухваћена је јавна сфера, јавни интерес, јавна спортска инфраструктура, грађена, кориштена и одржавана из заједничких јавних финансија.

У Никшићу тренутно постоји 15 фискултурних сала и 16 отворених спортских терена, у функцији извођења наставе физичког васпитања. Новоизграђени полигони са савременом подлогом налазе се код: ОШ „Ратко Жарић“, ОШ „Олга Головић“, ОШ „Душан Бојовић“ и ОШ „Браћа Рибар“.

Посматрано по појединим спортовима, најбројнији спортски објекти су фудбалски стадиони и игралишта за фудбал и мали фудбал, што је и сасвим разумљиво с обзиром на традицију и популарност овог спорта у Никшићу. Исто тако постоји и велики број кошаркашких игралишта, како у склопу школских дворишта, тако и у већини квартова нашег града.

У циљу побољшања спортске инфраструктуре, његовања и популарисања здравог начина живота и подизања квалитета живота младих људи у нашем граду, Општина Никшић је у сарадњи са Министарством спорта и младих финансирала постављање десет нових кошаркашких табли на спортским полигонима у ужем и ширем дијелу града. Вриједност пројекта износила је 5.500,00 еура.

1. ***Спортски центар Никшић***

Спортски центар у својој понуди садржи: велику (А) дворану са 2.800 сједишта, затворени олимпијски базен са око 600 сједишта, теретану, два тениска терена, терен за мали фудбал са вјештачком травом, стрељану, као и садржаје за пружање угоститељских услуга (ресторан).

У току 2022. године Општина Никшић је издвојила 240.000,00 € за адаптацију дворане Спортког центра Никшић, чији су радови завршени у априлу мјесецу.

1. ***Комплекс градског стадиона***

Главни стадион је капацитета 6.180 сједећих мјеста и задовољава стандарде за одигравање међународних утакмица. У склопу њега су два помоћна терена од којих је један са природном, а други са вјештачком травом који је изграђен у сарадњи са ФСЦГ и УЕФА и представља непроцјењиву вриједност са фудбалског аспекта. Градски стадион у свом саставу има тешкокружну атлетску стазу од рупкора са пратећим атлетским борилиштима. Изграђен је комплекс приступних саобраћајница и 296 мјеста за паркирање чиме је читав комплекс инфраструктурно комплетиран. Постављени су рефлектори по међународним стандардима које су заједно финансирали Фудбалски савез Црне Горе и Општина Никшић тако да се утакмице могу одигравати и у вечерњим терминима. Радови на потпуној реконструкцији западне трибине по најсавременијим стандардима теку планираном динамиком. Трошкови изградње износиће 4.700.000,00 €. Финансијери су Влада Црне Горе, Фудбалски Савез Црне Горе и Општина Никшић.

1. ***Комплекс тениских терена под Требјесом***

Два терена која се налазе у склопу „Трим” центра, као и три терена која су у склопу Тениског клуба „Никшић” пружају одличне могућности и задовољавају у потпуности интересовање и потребе наших суграђана и активних тенисера за бављење овим спортом.

1. ***Ски центар Вучје***

Приватизацијом овог објекта центар је доведен до врло високог нивоа. Изграђене су нове ски стазе, сервисирани су и уграђени нови ски лифтови, мотел је адаптиран, што све укупно даје слику о респектабилном смучарско-планинарском центру.

1. ***Објекат за џудо спорт АД „Академик”***

Овај објекат је адаптиран и приведен намјени у сарадњи са МУП-ом Црне Горе и у потпуности задовољава потребе за бављење џудо спортом. У њему је смјештена и Канцеларија за борбу против наркоманије и болести зависности, као и Савјетодавна пољопривредна служба.

1. ***Приватни спортски центри***

У Никшићу постоје четири приватна спортска центра и то:

* „Трим центар”;
* Балон сала „Арена“;
* Балон сала „ЕЛИТ-ЛЕС“ и
* Отворени терени за мали фудбал у Хумцима и Горњем Пољу.

1. ***Фискултурне сале***

На ужем подручју наше општине налази се 12 основних и 5 средњих школа. Већина од тих школа има своју фискултурну салу и оне задовољавају спортске амбиције школске популације, како у редовној настави, тако и ваннаставним активностима.

1. ***Спортски терени у мјесним заједницама***

У мјесним заједницама нашег града налази се 20 отворених спортских терена. Локална управа је осим изградње подлоге уложила и значајна средства у њихово опремање (голови, кошеви, ограде, расвјета).

1. ***Теретане и фитнес центри***

У Никшићу постоји више теретана које спортистима пружају спортски тренинг и физичку припрему, као и два женска фитнес центра која задовољавају амбиције женског дијела популације из нашег града.

У једном дијелу Дома револуције адаптиран је простор и отворен је један од најсавременијих и највећих фитнес центара, не само у нашем граду, држави, већ и у региону – „City fitness”. На простору од више од 1500 м² могуће је да истовремено користи услуге чак 250 наших суграђана.

Поред поменуте постоји још и едукативно-тренажни центар „Фокус“ као и Фитнес центар „Oxygen“.

1. ***Велики ревири за лов и риболов***

Носиоци ових активности, Ловачко друштво „Др Зоран Кеслер” и Риболовно друштво „Никшић” имају своје просторије.

***11. Бициклистичка стаза на Требјеси***

За потребе планинског бициклизма бициклистички клубови „Перун” и „Nik bike” су пројектовали и изградили професионалну стазу на Требјеси која је дуга 3.250 метара по круговима и која задовољава међународне стандарде за планински бициклизам и на којој се одржавају домаћа и међународна такмичења.

***12. Аеродромска писта на Капином Пољу***

Кад је у питању инвестициона активност морамо истаћи да је на Капионом пољу изграђена писта дужине 1450 м и ширине 30 м са прилазном стазом до хангара. Са изградњом стазе за слијетање урађени су и остали пратећи садржаји, као и реконструкција хангара са пословним просторијама, ограда око простора који обухвата аеродроме и објекте ватрогасне станице. У плану је реализација пројекта валоризације аеродрома за цивилни саобраћај.

Може се рећи да Никшић располаже са доста природних терена за развој рекреативних активности, од којих је најпознатији Парк шума „Требјеса“ са уређеним стазама за пјешачење и бициклизам.

Поред изградње и реконстукције, највећа материјална издвајања захтијева одржавање спортских објеката.

***Анализа стања никшићке спортске инфраструктуре показала је сљедеће:***

* Очигледан је недостатак савремених, рационално програмираних затворених спортских објеката намијењених школским, спортским и програмима за рекреацију;
* Недостатак спортских дворана са специфичном опремом за спортску гимнастику и атлетских опремљених борилишта, што онемогућава развитак ових базичних спортова;
* Непостојање систематизиоване и доступне базе података спортске инфраструктуре на свим нивоима; и
* Недовољна заступљеност и недореченост проблематике спортских грађевина у Закону о спорту.

**Фактори који утичу на развој спорта**

1. ***Стручни кадрови***

Законска рјешења у погледу ангажовања стручних лица у спорту су веома јасна. Међутим, у пракси још увијек нијесу примијењена. Присутна је пракса да још увијек у клубовима раде бивши спортисти који нијесу завршили одговарајуће кадровске школе.

Добијање лиценци за рад од стране савеза или непровјерених институција може имати и далекосежне негативне посљедице, нарочито у раду са млађим категоријама. Факултет за спорт и физичко васпитање школовањем нових и специјализованих кадрова за поједине спортове ствара добру полазну основу да коначно у спорту раде школовани стручни кадрови.

1. ***Медицинска заштита***

Нежељене посљедице које се дешавају спортистима на такмичењима и тренинзима захтијевају континуирану и стручну здравствену контролу.

Струковни савези нарочито у вишим ранговима такмичења прецизирали су обавезност љекарске контроле спортиста, као и присуство љекара за вријеме трајања такмичења. Спортске организације су у обавези да обезбиједе адекватну здравствену заштиту за спортисте како би спријечили негативне посљедице у спорту и тиме омогућили квалитетнији развој спорта.

1. ***Информативна дјелатност***

Морамо коначно имати и ријечи похвале за информативну дјелатност када је спорт у питању. Локални радио и телевизија на изузетно коректан начин прате и информишу јавност о свим дешавањима у спорту. Тако су коментарима и камером испраћена сва спортска такмичења до државног нивоа. Пропраћена су такође и такмичења у свим врстама спортова, као и сва спортска дешавања током манифестације „Септембарски дани”. Школовани млади спортски новинари са Факултета за физичко васпитање веома професионално, коректно и стручно раде свој посао на опште задовољство, како стручне, тако и лаичке јавности.

***VII - ЗАВРШНО РАЗМАТРАЊЕ***

Полазећи од смјерница утврђених Националним програмом развоја спорта у Црној Гори гдје се спорт сврстава у дјелатност од јавног интереса, преко кога се чува здравље, остварује социјална интеграција, међународни престиж и афирмација, национални понос, осјећање припадности, морал и друге вриједности, стога је неопходно да држава и локална управа наставе да стварају што квалитетније услове за развој спорта.

Усвајањем новог Закона о спорту („Службени лист ЦГ”, бр. 44/18 и 123/21) и доношењем Националне стратегије развоја спорта 2018-2021. године створени су неопходни предуслови за нормативно унапређење и укупни развој спорта у Црној Гори.

Важно је напоменути да је Општина Никшић у извјештајном периоду, као никада до сада, финансијски подржала развој спорта у нашем граду. Поред поменутих механизама подршке који су кроз извјештај свеобухватно поменути издвојена су и средства у виду премије за постигнуте врхунске спортске резултате на међународном плану. Такође, пружили смо подршку за спровођење што квалитетнијих припремних активности за одлазак на међународна такмичења, као и за организацију великог броја државних и међународних такмичења. Успостављена је сарадња са многим националним спортским савезима кроз разне програме подршке и заједничког дјеловања.

**Приоритети у квалитетном спорту**

Главни приоритет локалне управе у наредном периоду када је ријеч о квалитетном спорту биће осим финансијске подршке и унапређење услова за развој свих области спорта, рекреације и здравља, као и континуирано подстицање за бављење спортом. С тим у вези за наредни петогодишњи период утврдили смо сљедеће приоритете:

* Формирање спортско-рекреативног парка са трим стазом у подножју Требјесе;
* Планирање изградње мреже бициклистичких стаза са пратећим садржајима;
* Означавање бициклистичких стаза кроз уже градско језгро и на периферији;
* Покретање рент-а-bice сервиса;
* Унапређење инфраструктуре и промовисање „зелене” инфраструктуре (изградња трим стаза, спортских терена, бициклистичких стаза, пјешачких активних зона, реконструкција постојећих и изградња нових стаза);
* Радови на Пројекту енергетске ефикасности Спортског центра Никшић;
* Изградња и санација спортских терена;
* Изградња нових и реконструкција постојећих дјечијих игралишта;
* Подстицај и промоција врхунског спорта;
* Развој спорта код дјеце, омладине, ђака, студената и лица са инвалидитетом;
* Унапређење спортске рекреације и промоција спорта код грађана свих узраста;
* Подстицај истраживачког, развојног, васпитно-образовног рада и стручног оспособљавања у спорту;
* Унапређење здравствене заштите спортиста и спречавање негативних појава у спорту;
* Промоција Никшића кроз активности које се тичу спорта и спортских дјелатности;
* Унапређење међународне сарадње у области спорта;
* Ревитализација постојеће и изградња нове спортске инфраструктуре;
* Мапирање и уређење стаза за планинарску оријентацију (Требјеса, Товић, Будош, Мали и Велики Журим, Војник и др.); и
* Унапређење инфраструктуре за спортско-рекреативне садржаје на отвореном.

**Приоритети у школском спорту**

Националним програмом развоја спорта у Црној Гори школски спорт је сврстан у врх приоритета. Зато општински Секретаријат овом сегменту спорта даје посебан значај јер је школски спорт база спорта уопште и не изискује велика материјална средства.

Сматрамо да је понуђени Програм ШСИ (Школске спортске игре) у Никшићу добро конципиран и да га треба у цјелости финансирати.

**Приоритети у спортској рекреацији**

Спортска рекреација је свакодневна животна потреба. Како је рекреација више индивидуална спортска активност носилац организоване спортске рекреације у нашем граду је Општински савез „Спорт за све” и СРД „Ветерани”. Овом савезу ћемо и даље пружити помоћ за учешће и организацију рекреативних смотри – фестивала који се организују на нивоу општине и државе.

*СЕКРЕТАРИЈАТ ЗА КУЛТУРУ, СПОРТ, МЛАДЕ*

*И СОЦИЈАЛНО СТАРАЊЕ*

**Сектор за спорт Секретар**

Срђан Стијеповић, с.р. Дејан Ивановић, с.р.